Leon Zalika

Leon Zalika ialah sebuah siri drama televisyen Malaysia 2020 arahan Shuhaimi Lua, di bintangi oleh Dini Schatzmann, dan Riena Diana. Siri ini memulakan tayangan di TV Okey  .

Sinopsis 
Mengisahkan Zalika yang berkahwin dengan pilihan keluarganya bernama Leon tiga hari sebelum Ramadan. Zalika anak seorang jutawan yang hidup huru-hara tanpa panduan ilmu agama manakala Leon seorang baik walaupun tinggal di London.

Zalika telah tawar hati untuk bercinta lagi dengan mana-mana lelaki setelah dikecewakan oleh lelaki Melayu dan lelaki dari negara Jerman. Dia akhirnya terpaksa bersetuju dengan pilihan ibu dan ayahnya, lelaki berdarah campuran Melayu Inggeris untuk dijadikan calon suaminya. Lelaki itu bernama Leon, seorang yang aktif dengan kerja-kerja amal bersama NGO Islam di Perth, Australia. Dia lama menetap di London dan akhirnya di Australia.

Zalika tanpa berfikir panjang, menerima sahaja cadangan ibu dan ayahnya kerana menjangkakan Leon yang lama menetap di luar negara mestilah berfikiran sosial sepertinya. Anita sepupu kepada Zalika pula semakin cemburu dengan kehidupan Zalika, baginya nasib dia sering tidak bernasib baik berbanding Zalika.

Firas pula ada agenda jahatnya tersendiri sejak bekerja di Jentayu Holdings iaitu ingin membalas dendam yang telah lama disimpan. Dayana bekas kekasih Leon akhirnya berjaya mendapat alamat Leon di Kuala Lumpur. Dia akan bertemu Firas dan merancang sesuatu untuk mendapatkan semula Leon dengan apa jua cara sekali pun.

Pelakon 
 Dini Schatzmann sebagai Leon
 Riena Diana sebagai Zalika 
 Nadia Brian sebagai Dayana 
 Mona Allen sebagai Anita 
 Mathni Razak sebagai Firas
 Beego sebagai Razif 
 Raja Ilya sebagai Farha 
 Maria Farida sebagai Datin Seri Yasmin 
 Mustapha Kamal sebagai Datuk Seri Zakuan 
 Sharmaine Farouk sebagai Puan Sofea
 Muntazar Ghani sebagai Asyraf
 Dazrin Kamarudin sebagai Fuad
 Laila Nasir sebagai Yani
 Sherry Al Jerry sebagai Jane
 Doria Rachel Jolly sebagai Jennifer

Rujukan 

Drama Melayu 2021